SIRI ตัดขาย “ธฤดี” สัดส่วน 30% ให้ “เอ็กซ์สปริง” รับเงิน 15 ล้าน
SIRI ตัดขาย “ธฤดี” จำนวน 150,000 หุ้น สัดส่วน 30% ให้ "เอ็กซ์สปริง” รับเงิน 15 ล้าน
SIRI ตัดขาย “ธฤดี” จำนวน 150,000 หุ้น สัดส่วน 30% ให้ "เอ็กซ์สปริง” รับเงิน 15 ล้าน
7 เม.ย. 2566

บริษัท แสนสิริ จำกัด (มหาชน) หรือ SIRI เปิดเผยว่า  บริษัทฯได้เข้าทำธุรกรรมขายหุ้นสามัญในสัดส่วนร้อยละ 30 ของหุ้นทั้งหมดของบริษัท ธฤดี จำกัด ให้แก่กองทุนส่วนบุคคลซึ่งบริหารโดยบริษัทหลักทรัพย์จัดการกองทุนเอ็กซ์สปริง จำกัด (“กองทุนส่วนบุคคลฯ”) เมื่อวันที่ 5 เมษายน 2566 เป็นจำนวน 150,000 หุ้นมูลค่าที่ตราไว้หุ้นละ 100 บาท หรือคิดเป็นสัดส่วนร้อยละ 30 ของทุนที่เรียกชำระแล้วของบริษัท ธฤดี จำกัด อันเป็นบริษัทย่อยของบริษัทฯ ซึ่งประกอบธุรกิจพัฒนาอสังหาริมทรัพย์ ในราคาซื้อขายทั้งสิ้น 15 ล้านบาท
ทั้งนี้ การทำรายการในครั้งนี้มีวัตถุประสงค์ให้ บริษัท ธฤดี จำกัด เป็นบริษัทร่วมทุนในสัดส่วนร้อยละ 70 : 30 ระหว่าง บริษัทฯ และ กองทุนส่วนบุคคลฯ เพื่อพัฒนาโดรงการที่พักอาศัยเพื่อขาย ภายใต้มติที่ประชุมคณะกรรมการบริษัท ครั้งที่ 4/66 เมื่อวันที่ 21 มีนาคม 2566 ซึ่งที่ประชุมดังกล่าวได้มอบอำนาจให้ประธานอำนวยการและกรรมการผู้จัดการใหญ่ เป็นผู้พิจารณาอนุมัติและตัดสินใจในเรื่องดังกล่าว
โดยโครงสร้างการถือหุ้นภายหลังธุรกรรมแล้วเสร็จประกอบด้วย 1.บริษัท แสนสิริ จำกัด (มหาชน) ร้อยละ 70, 2. กองทุนส่วนบุคคลฯ ร้อยละ 30